
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 265 

19 Ιουλίου 2013 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

«Εγκριση πολεοδομικής μελέτης τμήματος της πο- 
λεοδομικής ενότητας 5 (Κάτω Μπαλάνα) της Δη¬ 
μοτικής Ενότητας Παλλήνης του Δήμου Παλλή- 
νης (ν. Αττικής)». 1 

ΑΠΟΦΑΣΕΙΣ 

Αναγνώριση ως κύριας δημοτικής της οδού που συν¬ 
δέει τον οικισμό Σουλλάρων με την Επαρχιακή 
Οδό 40, Ληξουρίου - Χαβριάτων - Βιλωτώρα, Δή¬ 
μου Κεφαλονιάς. 2 

Δ ΙΑΤΑΓΜΑΤ Α 

(ΐ) 

«Εγκριση πολεοδομικής μελέτης τμήματος της πολε¬ 
οδομικής ενότητας 5 (Κάτω Μπαλάνα) της Δημο¬ 
τικής Ενότητας Παλλήνης του Δήμου Παλλήνης (ν. 
Αττικής)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 43 (παρ. 1, 4, 5 και 7), 
44 (παρ. 1, 2 και 4), 45 (παρ. 4), 46 και 154 του Κώδικα 
Βασικής Πολεοδομικής Νομοθεσίας (Κ.Β.Π.Ν.), που κυ¬ 
ρώθηκε με το άρθρο μόνο του από 14-7/27-7-1999 π.δ/ 
τος (Δ1 580). 

2. Τις διατάξεις των άρθρων 7,11,12,13,14 και 15 του 
ν. 4067/2012 «Νέος Οικοδομικός Κανονισμός» (Α' 79). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Τις διατάξεις των άρθρων 1, 2, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου 1ου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 


5. Την υπ’ αρ. Υ46/6-7-2012 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
Σταύρου Καλαφάτη» (Β' 2101). 

6. Την 48659/2861/14-6-1989 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Εγκριση Γενικού Πολεοδομικού Σχεδίου (ΓΠΣ) του Δή¬ 
μου Παλλήνης (ν. Αττικής)» (Δ' 421/1989), όπως τροπο¬ 
ποιήθηκε και ισχύει. 

7. Τις αρ. 203/1996, 215/1996, 6/1998,114/2000,192/2001, 
62/2002, 91/2002, 80/2008, 90/2011 και 94/2011 γνωμοδο¬ 
τήσεις του Δημοτικού Συμβουλίου του Δήμου Παλλήνης. 

8. Το υπ’ αρ. 58903/364γ/8-7-2002 έγγραφο της Δι¬ 
εύθυνσης Οικοδομικών και Κτιριοδομικών Κανονισμών. 

9. Το υπ’ αρ. 3412/18-6-2003 έγγραφο της Β' Εφορείας 
Προϊστορικών και Κλασικών Αρχαιοτήτων. 

10. Τα υπ’ αρ. 1100 πε/21-1-2004 και 455/28-8-2008 έγ¬ 
γραφα της Εφορείας Νεωτέρων Μνημείων Αττικής. 

11. Το υπ’ αρ. 2315/22-9-2003 έγγραφο του Οργανισμού 
Αθήνας. 

12. Την υπ’ αρ. 5311/20-7-1998 πράξη χαρακτηρισμού της 
Διεύθυνσης Δασών του Δασαρχείου Πεντέλης. 

13. Το υπ’ αρ. Φ. 916.74/730/267/25/4-11-2003 έγγραφο 
του ΓΕΣ. 

14. Το υπ’ αρ. 22869/23-9-1992 έγγραφο της ΔΕΗ. 

15. Τις υπ’ αρ. 115/2010 και 171/2011 γνωμοδοτήσεις του 
Κεντρικού Συμβουλίου Χωροταξίας Οικισμού και Περι¬ 
βάλλοντος. 

16. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

17. Τις 159/2012 και 114/2013 γνωμοδοτήσεις του Συμ¬ 
βουλίου της Επικράτειας με πρόταση του Αναπληρω¬ 
τή Υπουργού Περιβάλλοντος Ενέργειας και Κλιματικής 
Αλλαγής, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πο¬ 
λεοδομικής ενότητας 5 (Κάτω Μπαλάνα) της Δημοτικής 
Ενότητας Παλλήνης του Δήμου Παλλήνης (ν. Αττικής), με 
τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων πρασίνου, χώρου παιδικής 
χαράς, νηπιαγωγείου, βρεφονηπιακού σταθμού, εκκλη¬ 
σίας όπως οι ρυθμίσεις φαίνονται στο σχετικό πρω- 

τότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την αρ. 31548/2013 πράξη του και που 
αντίτυπο του σε φωτοσμίκρυνση δημοσιεύεται με το 
παρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της παραπάνω περιοχής 
της οποίας το πολεοδομικό σχέδιο εγκρίνεται με το 
άρθρο 1 του παρόντος. 

Άρθρο 3 

1. Στους οικοδομήσιμους χώρους της παραπάνω πε¬ 
ριοχής που χαρακτηρίζονται στο σχετικό διάγραμμα 
με το στοιχείο ΑΚ, επιτρέπονται οι χρήσεις αμιγούς 
κατοικίας σύμφωνα με το άρθρο 2 του από 23-2-1987 
π.δ/τος (Δ' 166). 

2. Στους οικοδομήσιμους χώρους που χαρακτηρίζονται 
στο ίδιο ως άνω διάγραμμα με το στοιχείο ΓΚ, επιτρέ¬ 
πονται οι χρήσεις γενικής κατοικίας σύμφωνα με το 
άρθρο 3 του ίδιου ως άνω π.δ/τος. 

Αρθρο 4 

Στο πρόσωπο των οικοπέδων, οικοδομημένων ή μη, 
που βρίσκονται στην παραπάνω περιοχή της οποίας το 
σχέδιο εγκρίνεται με το άρθρο 1 του παρόντος επιβάλ¬ 
λεται προκήπιο πλάτους τεσσάρων (4), έξι (6) και δέκα 
(10) μέτρων και μεταβλητό πλάτους από επτά (7) έως 
εννέα (9), δέκα (10) έως δεκαπέντε (15) και τέσσερα (4) 
έως είκοσι (20) μέτρα, όπως φαίνεται στο διάγραμμα 
του ίδιου ως άνω άρθρου. 

Αρθρο 5 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης των οικοπέδων ορίζονται 
κατά τομείς I, II και III όπως φαίνονται στο ίδιο διάγραμ¬ 
μα ως εξής: 

Α. Τομέας I 

1) - Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) τ.μ. 

Β. Τομέας II 

1) - Ελάχιστο πρόσωπο: δεκατέσσερα (14) μέτρα 

- Ελάχιστο εμβαδόν: τετρακόσια (400) τ.μ. 

2) Κατά παρέκκλιση των διατάξεων των προηγουμέ¬ 
νων παραγράφων θεωρούνται άρτια και οικοδομήσιμα 
τα οικόπεδα τα οποία στις 27-7-1977 είχαν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) τ.μ. 

Γ. Τομέας III 

1) - Ελάχιστο πρόσωπο: δεκαοκτώ (18) μέτρα. 

- Ελάχιστο εμβαδόν: οκτακόσια (800) τ.μ. 

2) Κατά παρέκκλιση των διατάξεων της προηγουμένης 
παραγράφου θεωρούνται άρτια και οικοδομήσιμα τα 
οικόπεδα τα οποία στις 27-7-1977 είχαν: 

- Ελάχιστο πρόσωπο: δεκατέσσερα (14) μέτρα. 

- Ελάχιστο εμβαδόν: τετρακόσια (400) τ.μ. 


Δ. 1) Επιπλέον των προϋποθέσεων των προηγουμένων 
παραγράφων Α, Β και Γ απαιτείται όπως: (α) στο οικο¬ 
δομήσιμο τμήμα των οικοπέδων εγγράφεται κάτοψη 
κτιρίου με ελάχιστη επιφάνεια πενήντα (50) τ. μέτρα 
και ελάχιστη πλευρά πέντε (5) μέτρα και 

(β) τα οικόπεδα δεν δημιουργήθηκαν κατά παράβαση 
των διατάξεων του από 22.6.1983 π.δ/τος (Δ' 284). 

2) Ποσοστό κάλυψης των οικοπέδων: Πενήντα τοις 
εκατό (50%) της επιφάνειας τους. 

3) Ο συντελεστής δόμησης ορίζεται ως εξής: 

(α) Για το τμήμα του οικοπέδου από (0) μέχρι (250) 
τ.μ., οκτώ δέκατα (0,8). (β) Για το τμήμα του οικοπέδου 
από (251) τ.μ. μέχρι (500) τ.μ., έξι δέκατα (0,6). (γ) Για το 
τμήμα του οικοπέδου από (501) τ.μ. και άνω, τέσσερα 
δέκατα (0,4). 

4) Μέγιστο επιτρεπόμενο ύψος των ανεγερθησομένων 
κτιρίων οκτώ μέτρα και εξήντα εκατοστά του μέτρου 
(8,60) μ. 

5) Η κατασκευή στέγης είναι υποχρεωτική με μέγιστο 
ύψος 2,00 μ. και μέγιστη κλίση 35%. 

Ε. Οι όροι και περιορισμοί δόμησης των κοινωφελών 
χώρων (νηπιαγωγείου, βρεφονηπιακού σταθμού και εκ¬ 
κλησίας) που καθορίζονται με το άρθρο 1 του παρόντος 
ορίζονται ως εξής: 

1. Συντελεστής δόμησης: Οκτώ δέκατα (0,8). 

2. Μέγιστο ποσοστό κάλυψης: Σαράντα τοις εκατό 
(40%) της επιφάνειας του χώρου. 

ΣΤ. Επιπλέον των ανωτέρω ισχύουν τα εξής: 

1. Απαγορεύεται η κατασκευή κτιρίων επί υποστηλω- 
μάτων (ΡΙΕΟΤΙδ). 

2. Απαγορεύεται η κατασκευή συνεχών εξωστών. 

3. Στους πεζόδρομους επιτρέπεται η προσπέλαση 
από οχήματα άμεσης ανάγκης καθώς και από οχήματα 
των ιδιοκτητών των οικοπέδων που έχουν πρόσωπο 
σε αυτούς. 

4. Η έκδοση των οικοδομικών αδειών τελεί υπό τον 
όρο της προηγούμενης έγκρισης τους από τη Β' Εφο¬ 
ρεία Προϊστορικών και Κλασικών Αρχαιοτήτων. 

Αρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Το διάταγμα αυτό να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 



^Ρ Φ 0ρ 0Σ 

ΑΠΟΦΑΣΕΙΣ 

Αριθμ. 10239/4864 (2) 

Αναγνώριση ως κύριας δημοτικής της οδού που συν¬ 
δέει τον οικισμό Σουλλάρων με την Επαρχιακή Οδό 
40, Ληξουρίου - Χαβριάτων - Βιλωτώρα, Δήμου Κε- 
φαλονιάς. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τον Ν. 3852/10 (ΦΕΚ 87Α77-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 139/2010 (ΦΕΚ 232Α'/27-12-2010) «Οργανισμός 
Αποκεντρωμένης Διοίκησης Πελοποννήσου, Δυτικής Ελ¬ 
λάδας και Ιονίου». 

3. Την 6932/699/1-2-2011 απόφαση του Γενικού Γραμμα- 
τέα Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου «περί μεταβίβασης αρμοδιοτήτων». 

4. Το Π.Δ. 24/31-5-85 (ΦΕΚ 270 Δ') και ειδικότερα το 
άρθρο 1 παρ. 2, που αφορά την αναγνώριση Κοινοτικών 
οδών στην εκτός σχεδίου δόμηση. 

5. Την Εγκ.6/2011 της Δ/νσης Οικοδομικών και Κτιριο- 
δομικών Κανονισμών του ΥΠΕΚΑ, σύμφωνα με την οποία 
η αρμοδιότητα αναγνώρισης ως κύριας Δημοτικής ή 
Κοινοτικής οδού (αρθ.1 παρ.2 του Π.Δ. 24/31-5-1985) είναι 
της Αποκεντρωμένης Διοίκησης. 

6. Τις διατάξεις των άρθρων 31, 32, 33, 34 του Ν. 
4030/2011 (ΦΕΚ 249/Α' 25-11-2011). 

7. Την με αρ. πρ. 10336/7938/5-11-2012 ορθή επανάληψη 
της Απόφασης του Γ.Γ.Α.Δ.Π.Δ.Ε.Ι. για την συγκρότηση 
των Συμβουλίων Πολεοδομικών Θεμάτων και Αμφισβη¬ 


τήσεων (ΣΥ.ΠΟ.Θ.Α.) στην έδρα κάθε Περιφερειακής 
Ενότητας της Περιφέρειας Ιονίων Νήσων. 

8. Την από 18-8-11 αίτηση του Καμήλου - Συνοδινού 
Αντώνη για την αναγνώριση της οδού του θέματος. 

9. Το 17795/28-5-2013 διαβιβαστικό έγγραφο της Δ/ 
νσης Τεχνικών Υπηρεσιών του Δήμου Κεφαλλονιάς. 

10. Η υπ αριθμ. 99/2012 απόφαση του Δημοτικού Συμ¬ 
βουλίου Κεφαλλονιάς με την οποία συνηγορεί για την 
αναγνώριση της οδού του θέματος. 

11. Την από 27-4-2012 εισήγηση της Δ/νσης Τεχνικών 
Υπηρεσιών του Δήμου Κεφαλλονιάς προς το Δημοτικό 
Συμβούλιο με το οποίο εισηγείται την αναγνώριση της 
οδού του θέματος κατόπιν αυτοψίας και διαπίστωσης 
ότι είναι ασφαλτοστρωμένη με μέσο πλάτος 8,00 μέτρα 

12. Την θετική γνωμοδότηση του Συμβουλίου Πολε¬ 
οδομικών Θεμάτων και Αμφισβητήσεων (ΣΥ.ΠΟ.Θ.Α.) 
Ν. Κεφαλληνίας, που διατυπώθηκε στο πρακτικό 1 θέμα 
4ον της συνεδρίασης 27-2-2013, αποφασίζουμε: 

Αναγνωρίζουμε την οδό που συνδέει τον οικισμό Σουλ¬ 
λάρων με την Επαρχιακή Οδό 40, Ληξουρίου - Χαβρι¬ 
άτων - Βιλωτώρα, Δήμου Κεφαλονιάς, από το σημείο 
Α μέχρι το σημείο Β, ως κύρια Δημοτική, όπως αυτή 
αποτυπώνεται στο απόσπασμα ΓΥΣ 1:5000. Το προανα- 
φερόμενο διάγραμμα συνοδεύει και είναι αναπόσπαστο 
μέρος της παρούσας. 

Η ισχύς της παρούσας Απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 28 Ιουνίου 2013 

Ο Γενικός Γραμματέας Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 50 % 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 







































